CELEX: 62012CA0281
Language: sk
Date: 2013-12-19 00:00:00
Title: Vec C-281/12: Rozsudok Súdneho dvora (šiesta komora) z  19. decembra 2013 (návrh na začatie prejudiciálneho konania, ktorý podal Consiglio di Stato — Taliansko) — Trento Sviluppo srl, Centrale Adriatica Soc coop/Autorità Garante della Concorreza e del Mercato (Návrh na začatie prejudiciálneho konania — Ochrana spotrebiteľa — Nekalé obchodné praktiky podnikateľov voči spotrebiteľom — Smernica 2005/29/ES — Článok 6 ods. 1 — Pojem „klamlivá činnos“ — Kumulatívna povaha podmienok uvedených v predmetnom ustanovení)

22.2.2014   
            
            
               SK
            
            
               Úradný vestník Európskej únie
            
            
               C 52/13
            
         Rozsudok Súdneho dvora (šiesta komora) z 19. decembra 2013 (návrh na začatie prejudiciálneho konania, ktorý podal Consiglio di Stato — Taliansko) — Trento Sviluppo srl, Centrale Adriatica Soc coop/Autorità Garante della Concorreza e del Mercato
   (Vec C-281/12) (1)
   
   (Návrh na začatie prejudiciálneho konania - Ochrana spotrebiteľa - Nekalé obchodné praktiky podnikateľov voči spotrebiteľom - Smernica 2005/29/ES - Článok 6 ods. 1 - Pojem „klamlivá činnos“ - Kumulatívna povaha podmienok uvedených v predmetnom ustanovení)
   2014/C 52/21
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Consiglio di Stato
   
      Účastníci konania pred vnútroštátnym súdom
   
   
      Žalobkyne: Trento Sviluppo srl, Centrale Adriatica Soc coop
   
      Žalovaná: Autorità Garante della Concorreza e del Mercato
   
      Predmet veci
   
   Návrh na začatie prejudiciálneho konania — Consiglio di Stato — Výklad článku 6 ods. 1 smernice Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu, a ktorou sa mení a dopĺňa smernica Rady 84/450/EHS, smernice Európskeho parlamentu a Rady 97/7/ES, 98/27/ES a 2002/65/ES a nariadenie Európskeho parlamentu a Rady (ES) č. 2006/2004 (Ú. v. EÚ L 149. s. 22) — Pojem „klamlivá obchodná praktika“ — Kumulatívny charakter podmienok vymenovaných dotknutým ustanovením
   
      Výrok rozsudku
   
   Obchodná praktika sa má posúdiť ako „klamlivá“ v zmysle článku 6 ods. 1 smernice Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu, a ktorou sa mení a dopĺňa smernica Rady 84/450/EHS, smernice Európskeho parlamentu a Rady 97/7/ES, 98/27/ES a 2002/65/ES a nariadenie Európskeho parlamentu a Rady (ES) č. 2006/2004 („smernica o nekalých obchodných praktikách“), pokiaľ táto praktika jednak obsahuje nesprávne informácie alebo je spôsobilá uviesť do omylu priemerného spotrebiteľa a jednak je spôsobilá zapríčiniť, že spotrebiteľ urobí rozhodnutie o obchodnej transakcii, ktoré by inak neurobil. Článok 2 písm. k) tejto smernice sa má vykladať v tom zmysle, že pojem „rozhodnutie o obchodnej transakcii“ zahrnuje akékoľvek rozhodnutie, ktoré priamo súvisí s rozhodnutím o tom, či kúpiť, alebo nekúpiť určitý výrobok.
   
      (1)  Ú. v. EÚ C 235, 4.8.2012.